ซีเกมส์ลงตัว ส่งครบ มี 38 ชนิดกีฬา 1260 คนร่วมชิงชัย
แผนเตรียมนักกีฬาไทยสู้ศึก กีฬาซีเกมส์ ครั้งที่ 29 เดือนสิงหาคมปีหน้า ที่มาเลเซีย ลงตัว ทัพไทยเข้าร่วมชิงชัยครบตามที่เจ้าภาพจัดรวม 38 กีฬา คาดการณ์นักกีฬาอยู่ที่ 1,260 คน ส่วนแผนเก็บตัว ใช้เวลา 9 เดือนเต็ม ภายใต้งบประมาณ 299.4 ล้านบาท ขณะที่ บิ๊กจา พล.ต.จารึก อารีราชการัณย์ บิ๊กโอลิมปิกไทย ย้ำเจ้าภาพมาเลเซียเอาจริง ได้ยินมากับหู ต้องการเป็นเจ้าเหรียญทองมาก,วันที่ 1 ธ.ค. 59 ความเคลื่อนไหวการเตรียมทัพนักกีฬาทีมชาติไทย เพื่อเข้าร่วมในการแข่งขันกีฬาซีเกมส์ ครั้งที่ 29 ที่จะมีขึ้นในระหว่างวันที่ 19-31 สิงหาคม พ.ศ.2560 (ค.ศ.2017) ที่กรุงกัวลาลัมเปอร์ ประเทศมาเลเซีย,ล่าสุด ที่สำนักงานคณะกรรมการโอลิมปิกแห่งประเทศไทย ถนนศรีอยุธยา บิ๊กจาก พลตรีจารึก อารีราชการัณย์ รองประธานและเลขาธิการคณะกรรมการโอลิมปิกแห่งประเทศไทยฯ เป็นประธานประชุมร่วมกับการกีฬาแห่งประเทศไทย และสมาคมกีฬาที่มีในการแข่งขันกีฬาซีเกมส์ ครั้งที่ 29 ที่กรุงกัวลาลัมเปอร์ ประเทศมาเลเซีย,ที่ประชุมได้รับแจ้งว่า ทัพนักกีฬาไทยจะส่งนักกีฬาเข้าแข่งขันในทุกชนิดกีฬาที่เจ้าภาพจัดการชิงชัยรวม 38 กีฬา ซึ่งจะมีทั้งหมด 405 เหรียญทอง ดังนี้ ว่ายน้ำ-กระโดดน้ำ-ว่ายน้ำมาราธอน-ระบำใต้น้ำ-โปโลน้ำ 162 คน, ยิงธนู 36 คน, กรีฑา 108 คน, แบดมินตัน 36 คน, บาสเกตบอล 24 คน, บิลเลียด-สนุ้กเกอร์ 20 คน, โบว์ลิ่ง 72 คน, มวยสากล 6 คน, คริกเกต 30 คน, จักรยาน 57 คน, ขี่ม้า-ขี่ม้าโปโล 35 คน, ฟันดาบ 12 คน, ฟุตบอล-ฟุตซอล 68 คน, กอล์ฟ 12 คน, ยิมนาสติก 56 คน, ฮอกกี้ 60 คน, ฮอกกี้น้ำแข็ง 20 คน, สเกตน้ำแข็ง 16 คน, ยูโด 6 คน, คาราเต้ 22 คน, ลอนโบว์ 20 คน, มวย 5 คน, เนตบอล 12 คน, ปันจักสีลัต 26 คน, เปตอง 16 คน, รักบี้ฟุตบอล 24 คน, เรือใบ-วินด์เซิร์ฟ 22 คน, ตะกร้อ-ชินลง 81 คน, ยิงปืน-ยิงเป้าบิน 28 คน, สควอช 24 คน, เทเบิลเทนนิส 22 คน, เทควันโด 17 คน, เทนนิส 12 คน, ไตรกีฬา 4 คน, วอลเลย์บอล 24 คน, สกีน้ำ 26 คน, ,ยกน้ำหนัก 5 คน, วูซู 34 คน รวมทั้งสิ้น 1,260 คน (ชาย 680 คน หญิง 580 คน) ซึ่งตัวเลขดังกล่าว เป็นการคาดการณ์จำนวนสูงสุดไว้ก่อน,รองประธานและเลขาธิการคณะกรรมการโอลิมปิกแห่งประเทศไทยฯ กล่าวว่า ทราบมาว่า ทางเจ้าภาพมาเลเซียจะจัดเฉพาะกีฬาที่เขาถนัด ตนได้ยินคำยืนยันจากรัฐมนตรีกีฬากับหูตัวเองว่า เขาต้องการจะเป็นเจ้าเหรียญทอง ซึ่งรัฐบาลมาเลเซียไม่เหมือนเรา รัฐบาลจะออกเงินงบประมาณให้กับกีฬาที่ได้เหรียญทองเท่านั้น ส่วนกีฬาอื่นๆให้ออกเงินในการเตรียมและส่งแข่งขันไปเองก่อน และถ้าได้เหรียญทองมา สามารถเบิกเงินย้อนหลังได้ทั้งหมด,นายสกล วรรณพงษ์ ผู้ว่าการการกีฬาแห่งประเทศไทย กล่าวว่า สำหรับแผนงานและแผนงบประมาณในการเตรียมซีเกมส์ครั้งนี้ได้ดำเนินการเสร็จแล้ว ผ่านความเห็นชอบจากกองทุนพัฒนาการกีฬาแห่งชาติเป็นที่เรียบร้อย โดยกรอบการเตรียมนักกีฬา จะเก็บตัวระยะยาวนาน 9 เดือน เริ่มระหว่างวันที่ 20 พฤศจิกายน พ.ศ.2559-16 สิงหาคม พ.ศ.2560 ภายใต้งบประมาณ 299.4 ล้านบาท
แผนเตรียมนักกีฬาไทยสู้ศึก กีฬาซีเกมส์ ครั้งที่ 29 เดือนสิงหาคมปีหน้า ที่มาเลเซีย ลงตัว ทัพไทยเข้าร่วมชิงชัยครบตามที่เจ้าภาพจัดรวม 38 กีฬา คาดการณ์นักกีฬาอยู่ที่ 1,260 คน
ซีเกมส์,นักกีฬาไทย,คณะกรรมการโอลิมปิกแห่งประเทศไทย,พลตรีจารึก อารีราชการัณย์,สกล วรรณพงษ์